Misr va Gana Afrika millatlar kubogining yarim finaliga yo‘l oldi. Final ostonasidagi juftliklar aniq

Futbol bo‘yicha Afrika millatlar kubogining yarim finaliga yo‘llanma olgan barcha jamoa nomi aniq bo‘ldi. 28-yanvar kuni Burkina-Faso va Kamerun terma jamoalari muvaffaqiyat qozongan bo‘lsa, 29-yanvar kuni Gana va Misr termalari ham omadlilar qatoriga qo‘shildi.

2009-yil yoshlar o‘rtasidagi Jahon chempionatida O‘zbekistonga qarshi kurash olib borgan Andre Ayyuning goli yakunda Ganani final ostonasiga qadar olib chiqdi. Umuman olganda, kongoliklar darvozasiga kiritilgan har ikkala golga ham Ayyular mualliflik qildi.
Misr terma jamoasi esa Qahraboning yagona goli bilan yarim final chiptasini qo‘lga kiritdi.
Afrika millatlar kubogi
 1/4 final
 29-yanvar, yakshanba
Gollar: Jordan Ayyu, 63 (0:1). Pol-Joze Mpoku, 68 (1:1). Andre Ayyu, 78-pen (1:2).
Gol: Qahrabo, 88 (1:0).
Final ostonasida Kamerun va Gana termalari o‘zaro hisob-kitob qiladi. Burkina-Faso esa Misrga qarshi kurash olib boradi.
Afrika millatlar kubogi
 Yarim final
 1-fevral, chorshanba
Burkina-Faso — Misr
2-fevral, payshanba
Kamerun — Gana